

Päästeamet Teie 06.02.2024 nr 7.2-3.1/116-2

Põhja Päästekeskus ohutusjärelevalve büroo

pohja@rescue.ee Meie 14.02.2024 nr 10-10/128-2

 05.01.2023 nr 10-10/128

Uustalu kinnistu detailplaneeringu kooskõlastamiseks esitamine (korduv)

Esitasime Teile kooskõlastamiseks üldplaneeringut muutva detailplaneeringu „Viimsi vald, Viimsi alevik, Uustalu kinnistu detailplaneering“. 06.02.2024 kirjaga nr 7.2-3.1/116-2 jätsite detailplaneeringu tuleohutuse osa kooskõlastamata, viidates puudustele detailplaneeringus.

Detailplaneeringut on Teie ettepanekute alusel täiendatud järgmiselt:

1. Detailplaneeringu seletuskirja ptk 2.6 „Liikluskorralduse põhimõtted“ on lisatud nõuded päästesõidukite juurdepääsu tagamiseks hoonetele (vt lk 10).
2. Täiendatud on detailplaneeringu seletuskirja ptk 2.8.2 „Veevarustus“, kus on määratud hoonetele nõutav tuletõrjevee maht (vt lk 11).
3. Detailplaneeringu seletuskirja ptk 2.5 „Ehitise ehituslikud, arhitektuurilised ja kujunduslikud tingimused“ on lisatud järgmine nõue: *Vastavalt EVS 812-7:2018 p 11.2.3.10, kui sõidukite parkimine on välisseinale lähemal kui 4 meetrit, tuleb välisseinas kasutada materjale, mis iseseisvalt ei põle ning seina üldpinnast ei tohi avatäidete pindala olla üle 25% ja seda 4 meetri ulatuses külgsuunas ja 5 m ulatuses vertikaalsuunas* (vt lk 10).

Arvestades, et detailplaneeringut on vastavalt Teie kirjas toodud ettepanekutele täiendatud, palume Teid detailplaneering kooskõlastada. Detailplaneeringu korrigeeritud seletuskiri asub [https://viimsivv-my.sharepoint.com/:f:/g/personal/anne\_siitan\_viimsivv\_ee/ElMQMlC24GBDjFm2\_Am4LugBZU2N0Uvi1a3X3\_7TT7CHLA?e=sei2jI](https://viimsivv-my.sharepoint.com/%3Af%3A/g/personal/anne_siitan_viimsivv_ee/ElMQMlC24GBDjFm2_Am4LugBZU2N0Uvi1a3X3_7TT7CHLA?e=sei2jI).

(allkirjastatud digitaalselt)

Anne Siitan

6028822 anne.siitan@viimsivv.ee

Merje Muiso

Planeeringute osakonna juhataja